На основу члана 34. Закона о избору народних посланика („Службени гласник РС“, бр. 35/00, 57/03 – одлука УС, 72/03 – др. закон, 18/04, 85/05 – др закон, 101/05 – др. закон, 104/09 – др. закон, 28/11 – одлука УС, 36/11, 12/20 и 68/20) и члана 15. Упутства за спровођење избора за народне посланике Народне скупштине, расписаних за 21. јун 2020. године („Службени гласник РС“, број 70/20 - пречишћен текст),

Републичка изборна комисија, на седници одржаној 25. маја 2020. године, донела је

**О Д Л У К У**

**О УТВРЂИВАЊУ НУМЕРИЧКОГ ПРИКАЗА МЕРИЛА**

**ЗА ИМЕНОВАЊЕ ЧЛАНОВА БИРАЧКИХ ОДБОРА**

**У СТАЛНОМ САСТАВУ**

1. Овом одлуком утврђује се нумерички приказ мерила за именовање чланова бирачких одбора у сталном саставу, за спровођење избора за народне посланике Народне скупштине, расписаних за 21. јун 2020. године.

2. Нумерички приказ из тачке 1. ове одлуке садржан је у табели која је у прилогу ове одлуке и њен је саставни део.

3. Ову одлуку доставити посланичким групама у Народној скупштини и радним телима Републичке изборне комисије, ради сачињавања, односно прикупљања, обједињавања и достављања предлога за именовање чланова бирачких одбора у сталном саставу, у складу са чл. 12. до 18. Упутства за спровођење избора за народне посланике Народне скупштине, расписаних за 21. јун 2020. године и чланом 5. ст. 2. до 4. Одлуке о координираном спровођењу свих избора расписаних за 21. јун 2020. године („Службени гласник РС“, бр. 21/20 и 73/20).

4. Ова одлука ступа на снагу даном доношења.

02 Број 013-219/20

У Београду, 25. маја 2020. године

**РЕПУБЛИЧКА ИЗБОРНА КОМИСИЈА**

ПРЕДСЕДНИК

Владимир Димитријевић